ประกาศคณะกรรมการคุรุสภา
เรื่อง หลักเกณฑ์และวิธีการทดสอบและประเมินสมรรถนะทางวิชาชีพครู พ.ศ. ๒๕๖๖

โดยที่เป็นการสมควรปรับปรุงหลักเกณฑ์และวิธีการทดสอบและประเมินสมรรถนะทางวิชาชีพครู เพื่อพัฒนาคุณภาพของผู้ประกอบวิชาชีพครูตามมาตรฐานวิชาชีพที่คุรุสภากำหนด และให้สอดคล้องกับแนวทางการปรับปรุงระบบใบอนุญาตประกอบวิชาชีพครู

อาศัยอำนาจตามความในข้อ ๑๓ แห่งข้อบังคับคุรุสภา ว่าด้วยใบอนุญาตประกอบวิชาชีพ พ.ศ. ๒๕๖๕ ประกอบกับมติคณะกรรมการคุรุสภา ใน การประชุมครั้งที่ ๑/๒๕๖๖ เมื่อวันที่ ๓๐ มกราคม ๒๕๖๖ คณะกรรมการคุรุสภา จึงออกประกาศไว้ ดังต่อไปนี้

ข้อ ๑ ประกาศนี้เรียกว่า “ประกาศคณะกรรมการคุรุสภา เรื่อง หลักเกณฑ์และวิธีการทดสอบและประเมินสมรรถนะทางวิชาชีพครู พ.ศ. ๒๕๖๖”

ข้อ ๒ ประกาศนี้ให้ใช้บังคับตั้งแต่วันที่ข้อบังคับคุรุสภา ว่าด้วยใบอนุญาตประกอบวิชาชีพ พ.ศ. ๒๕๖๕ มีผลใช้บังคับ

ข้อ ๓ ให้ยกเลิก

(๑) ประกาศคณะกรรมการคุรุสภา เรื่อง หลักเกณฑ์และวิธีการทดสอบและประเมินสมรรถนะทางวิชาชีพครู พ.ศ. ๒๕๖๓

(๒) ประกาศคณะกรรมการคุรุสภา เรื่อง หลักเกณฑ์และวิธีการทดสอบและประเมินสมรรถนะทางวิชาชีพครู (ฉบับที่ ๒) พ.ศ. ๒๕๖๔

ข้อ ๔ ในประกาศนี้

“คณะกรรมการ” หมายความว่า คณะกรรมการคุรุสภา

“คณะอนุกรรมการ” หมายความว่า คณะอนุกรรมการอำนวยการทดสอบและประเมินสมรรถนะทางวิชาชีพครู

“ปริญญาทางการศึกษา หรือเทียบเท่า” หมายความว่า คุณวุฒิปริญญาตรี ประกาศนียบัตรวัฒนิติวิชาชีพครู ปริญญาโท และบริญญาเอกทางการศึกษา หรือเทียบเท่า ที่คุรุสภารับรอง และให้มหาวิทยาลัยรวมถึงปริญญาทางการศึกษา หรือเทียบเท่าจากสถาบันการศึกษาต่างประเทศที่ได้รับการรับรองคุณวุฒิจากคุรุสภาเพื่อใช้ในการขอรับใบอนุญาตประกอบวิชาชีพครู

“ปริญญาอื่น” หมายความว่า คุณวุฒิปริญญาที่คุรุสภารับรอง โดยผ่านการรับรองคุณวุฒิหรือการรับรองความรู้จากคุรุสภาเพื่อใช้ในการขอรับใบอนุญาตประกอบวิชาชีพครู

“การรับรองคุณวุฒิ” หมายความว่า การรับรองคุณวุฒิเพื่อการประกอบวิชาชีพครูตามประกาศคณะกรรมการ

“การรับรองความรู้” หมายความว่า การรับรองความรู้เพื่อการประกอบวิชาชีพครูตามข้อบังคับคุรุสภา

"สมรรถนะทางวิชาชีพครู" หมายความว่า ความรู้และประสบการณ์วิชาชีพ การปฏิบัติงานและการปฏิบัติตน ตามมาตรฐานวิชาชีพครูที่คุรุสภากำหนด

"รายละเอียดของหลักเกณฑ์และวิธีการ” หมายความว่า รายละเอียดของหลักเกณฑ์และวิธีการทดสอบและประเมินสมรรถนะทางวิชาชีพครูตามที่คณะกรรมการกำหนด

"วิชาครู" หมายความว่า วิชาที่มีการบูรณาการความรู้และประสบการณ์วิชาชีพตามมาตรฐานวิชาชีพครู เข้าไว้ด้วยกัน ยกเว้นความรู้ในเนื้อหาวิชาที่สอน

“กลุ่มวิชา" หมายความว่า ความรู้และประสบการณ์วิชาชีพ ตามมาตรฐานวิชาชีพครู ในเนื้อหาวิชาที่สอน ซึ่งเป็นความรู้ตามสาขาวิชา หรือวิชาเอกที่ระบุในคุณวุฒิปริญญาทางการศึกษา หรือเทียบเท่า หรือคุณวุฒิอื่นที่คุรุสภารับรอง ที่ตรงหรือสัมพันธ์กับวิชา หรือกลุ่มวิชา ตามที่คณะกรรมการกำหนดเป็นวิชาสำหรับการทดสอบด้านความรู้และประสบการณ์วิชาชีพ ตามมาตรฐานวิชาชีพครู ตามประกาศนี้

"ผู้เข้ารับการทดสอบและประเมิน" หมายความว่า ผู้เข้ารับการทดสอบและประเมินสมรรถนะทางวิชาชีพครู ตามรายละเอียดของหลักเกณฑ์และวิธีการที่คณะกรรมการกำหนด

"เลขาธิการ" หมายความว่า เลขาธิการคุรุสภา

"สำนักงาน" หมายความว่า สำนักงานเลขาธิการคุรุสภา

ข้อ ๕ ให้ประธานกรรมการคุรุสภารักษาการตามประกาศนี้ และให้มีอำนาจออกคำสั่งและประกาศ รวมทั้งให้มีอำนาจตัดความและวินิจฉัยชั่วขาดปัญหาอันเกี่ยวกับการปฏิบัติตามประกาศนี้และแจ้งให้คณะกรรมการทราบ

ส่วนที่ ๑

คณะกรรมการอำนวยการทดสอบและประเมินสมรรถนะทางวิชาชีพครู

(๕) พนักงานเจ้าหน้าที่สำนักงานที่เลขาธิการมอบหมายคนหนึ่ง เป็นผู้ช่วยเลขานุการ
ให้คณะอนุกรรมการมีวาระการดำรงตำแหน่งสองปี นับแต่วันที่ได้รับการแต่งตั้ง และเมื่อครบ
กำหนดวาระให้คณะกรรมการแต่งตั้งคณะอนุกรรมการชุดใหม่ภายในหกสิบวัน ทั้งนี้ ให้คณะอนุกรรมการชุดเดิม
ปฏิบัติหน้าที่ต่อไปจนกว่าจะมีการแต่งตั้งคณะอนุกรรมการชุดใหม่

ข้อ ๗ คณะอนุกรรมการมีอำนาจและหน้าที่ ดังต่อไปนี้
(๑) กำหนดแนวทาง และรายละเอียดของหลักเกณฑ์และวิธีการทดสอบและประเมิน
สมรรถนะทางวิชาชีพครู และกำหนดการจัดการทดสอบและประเมินสมรรถนะทางวิชาชีพครู
(๒) อำนวยการและดำเนินการตามแนวทาง และรายละเอียดของหลักเกณฑ์และวิธีการ
ทดสอบและประเมินสมรรถนะทางวิชาชีพครู
(๓) กำกับ ติดตาม และประเมินผลการดำเนินการทดสอบและประเมินสมรรถนะทางวิชาชีพครู
และรายงานผลการดำเนินงานต่อคณะกรรมการ
(๔) เสนอให้สำนักงานแต่งตั้งคณะกรรมการชุดต่าง ๆ เพื่อดำเนินการเกี่ยวกับการทดสอบและ
ประเมินสมรรถนะทางวิชาชีพครู
(๕) พิจารณาอนุญาต อนุมัติ เห็นชอบ หรือออกคำสั่งหรือประกาศใด ๆ เพื่อการปฏิบัติงาน
ตามอำนาจและหน้าที่ของคณะอนุกรรมการ
(๖) ดำเนินการอื่น ๆ ตามที่คณะกรรมการมอบหมาย

ส่วนที่ ๒

หลักเกณฑ์และวิธีการทดสอบและประเมินสมรรถนะทางวิชาชีพครู

ข้อ ๘ การทดสอบและประเมินสมรรถนะทางวิชาชีพครู ประกอบด้วย
(ก) การทดสอบด้านความรู้และประสบการณ์วิชาชีพ ตามมาตรฐานวิชาชีพครู ได้แก่
(๑) วิชาครู
(๒) กลุ่มวิชา ตามที่คณะกรรมการกำหนด
(ข) การประเมินด้านการปฏิบัติงานและด้านการปฏิบัติตน ตามมาตรฐานวิชาชีพครู ได้แก่
(๑) การจัดการเรียนรู้
(๒) ความสัมพันธ์กับผู้ปกครองและชุมชน
(๓) การปฏิบัติหน้าที่ครู และจรรยาบรรณของวิชาชีพ

รายละเอียดของสมรรถนะทางวิชาชีพครู ให้เป็นไปตามข้อบังคับคุรุสภา

ข้อ ๙ รายละเอียดขั้นตอน วิธีการ และเครื่องมือการทดสอบและประเมินสมรรถนะ
ทางวิชาชีพครูให้เป็นไปตามที่คณะอนุกรรมการกำหนด โดยคำนึงถึงข้อจำกัดและความแตกต่างของ
ผู้เข้ารับการทดสอบและประเมิน

ข้อ ๑๐ เกณฑ์การผ่านการทดสอบและประเมินสมรรถนะทางวิชาชีพครู ตามข้อ ๘ ในแต่ละวิชา
ที่ทดสอบ ตามข้อ ๘ (ก) และแต่ละรายการการประเมิน ตามข้อ ๘ (ข) (๑) (๒) และ (๓)
ต้องไม่ต่ำกว่าร้อยละหกสิบ ตามหลักการวัดและประเมินที่คณะอนุกรรมการกำหนด

ข้อ ๑๑ คณะอนุกรรมการอาจกำหนดให้เทียบเคียงผลการทดสอบและประเมินสมรรถนะ
ทางวิชาชีพครู ตามข้อ ๘ (ก) (๒) จากหน่วยงานอื่นได้ ตามรายละเอียดของหลักเกณฑ์และวิธีการ
ที่คณะอนุกรรมการกำหนด โดยความเห็นชอบของคณะกรรมการ

ข้อ ๑๒ คุณสมบัติของผู้เข้ารับการทดสอบและประเมิน ตามข้อ ๘
(ก) มีคุณวุฒิข้อใดข้อหนึ่ง ดังต่อไปนี้
   (๑) ปริญญาทางการศึกษาหรือเทียบเท่าที่คุรุสภาจารย์รอง
   (๒) ปริญญาอื่นที่ผ่านการรับรองคุณวุฒิจากคุรุสภา
   (๓) ปริญญาอื่นที่ผ่านการรับรองความรู้ตามมาตรฐานวิชาชีพครูของคุรุสภา

(ข) อยู่ระหว่างศึกษาในหลักสูตรปริญญาทางการศึกษา หรือเทียบเท่า ที่คุรุสภาจารย์รอง
ตามคุณสมบัติที่คณะอนุกรรมการกำหนด

ผู้เข้ารับการทดสอบและประเมิน ตามข้อ ๘ (ก) ต้องชำระค่าสมัครเป็นรายครั้งตามอัตรา
ที่กำหนดท้ายประกาศนี้

ข้อ ๑๓ กำหนดการทดสอบและประเมินสมรรถนะทางวิชาชีพครู ตามข้อ ๘ (ก) ให้เป็นไป
ตามประกาศของคณะอนุกรรมการ

ผู้เข้ารับการทดสอบและประเมินต้องลงทะเบียน บันทึกข้อมูล สมัครเข้ารับการทดสอบ
และประเมิน รวมทั้งปฏิบัติการอื่น ๆ ตามระบบ วิธีการ ขั้นตอน และเงื่อนไขที่สำนักงานกำหนด

ข้อ ๑๔ วิธีการดำเนินการทดสอบและประเมินสมรรถนะทางวิชาชีพครู ตามข้อ ๘ (ข)
(๑) ผู้เข้ารับการทดสอบและประเมินที่มีคุณสมบัติ ตามข้อ ๑๒ (ก) ให้มีผู้ประเมินซึ่งเป็น
บุคลากรของสถานศึกษาที่ผู้เข้ารับการทดสอบและประเมินปฏิบัติการสอนในสถานศึกษานั้น และ
บุคลากรอื่น ตามรายละเอียดของหลักเกณฑ์และวิธีการที่คณะอนุกรรมการกำหนด

(๒) ผู้เข้ารับการทดสอบและประเมินที่มีคุณสมบัติ ตามข้อ ๑๒ (ข) ให้มีผู้ประเมินซึ่งเป็น
บุคลากรของสถาบันการศึกษา และสถานศึกษา หรือหน่วยงานที่เกี่ยวข้อง ทั้งนี้ อาจมีบุคลากรอื่น
เป็นผู้ประเมินร่วมด้วย ตามรายละเอียดของหลักเกณฑ์และวิธีการที่คณะอนุกรรมการกำหนด

ข้อ ๑๕ ให้ผู้ประเมินตามข้อ ๑๔ ดำเนินการประเมินตามเครื่องมือ รายละเอียด
ของหลักเกณฑ์และวิธีการที่คณะอนุกรรมการกำหนด และรายงานผลการประเมินต่อเลขาธิการ
ตามแนวทางที่สำนักงานกำหนด

ข้อ ๑๖ ให้เลขานุการเสนอผลการทดสอบและประเมินต่อคณะอนุกรรมการเพื่อพิจารณา
รับรองผลการทดสอบและประเมิน

ข้อ ๑๗ ให้ผู้เข้ารับการทดสอบและประเมินที่มีใบอนุญาตประกอบวิชาชีพครูจากต่างประเทศ
ได้รับการยกเว้นการทดสอบและประเมินสมรรถนะทางวิชาชีพครู ตามข้อ ๘ (ก)

ข้อ ๑๘ ผู้ผ่านการทดสอบและประเมินสมรรถนะทางวิชาชีพครู ต้องผ่านเกณฑ์การทดสอบ
และประเมินสมรรถนะทางวิชาชีพครู ตามข้อ ๑๐

ให้ผู้ผ่านเกณฑ์การทดสอบและประเมินสมรรถนะทางวิชาชีพครู ตามข้อ ๘ (ก) ในวิชาใด ๆ
ใช้ผลการทดสอบและประเมินที่ผ่านเกณฑ์ในวิชานั้น ๆ เพื่อขอรับใบอนุญาตประกอบวิชาชีพ
ตามข้อบังคับคุรุสภา ได้ภายในสามปี นับตั้งแต่วันที่ประกาศผลการทดสอบและประเมิน
หากเกินกำหนดระยะเวลาดังกล่าว ให้ถือว่าผลการทดสอบและประเมินในวิชานั้นสิ้นสุดลง ต้องเข้ารับ
การทดสอบและประเมินใหม่

ให้ผู้ผ่านเกณฑ์การทดสอบและประเมินสมรรถนะทางวิชาชีพครู ตามข้อ ๘ (ข) ใช้ผลการทดสอบ
และประเมินประกอบการขอรับใบอนุญาตประกอบวิชาชีพตามข้อบังคับคุรุสภาได้ โดยไม่มี
กำหนดระยะเวลา

ข้อ ๑๙ หลังจากคณะกรรมการรับรองผลการทดสอบและประเมินตามระบบ
ให้เสนอคณะกรรมการพิจารณาให้ความเห็นชอบและประกาศผลการทดสอบและประเมินตามระบบ
ที่สำนักงานกำหนด

ข้อ ๒๐ ให้คณะกรรมการอำนวยการทดสอบและประเมินสมรรถนะทางวิชาชีพครู
เพื่อขอรับใบอนุญาตประกอบวิชาชีพครู ที่คณะกรรมการมีคำสั่งแต่งตั้งก่อนประกาศนี้ใช้บังคับ มีอำนาจ
และหน้าที่ตามคำสั่งต่อไปจนกว่าจะมีคำสั่งแต่งตั้งคณะกรรมการตามประกาศนี้

การใด ๆ ที่คณะกรรมการอำนวยการทดสอบและประเมินสมรรถนะทางวิชาชีพครู
เพื่อขอรับใบอนุญาตประกอบวิชาชีพครูดำเนินการแล้วให้ถือเป็นการดำเนินการตามอำนาจและหน้าที่
ของคณะกรรมการตามประกาศนี้

ข้อ ๒๑ ผู้เข้ารับการทดสอบและประเมินสมรรถนะทางวิชาชีพครู ด้านความรู้และ
ประสบการณ์วิชาชีพ ตามมาตรฐานวิชาชีพครู ก่อนวันที่ประกาศฉบับนี้ใช้บังคับ และเป็นผู้ผ่านเกณฑ์
การทดสอบและประเมินสมรรถนะทางวิชาชีพครู ด้านความรู้และประสบการณ์วิชาชีพ ตามมาตรฐาน
วิชาชีพครู ในวิชา “วิชาชีพครู” ให้ถือว่าเป็นผู้ผ่านเกณฑ์การทดสอบและประเมินสมรรถนะทางวิชาชีพครู
ตามข้อ ๘ (ก) (๑)

ข้อ ๒๒ ให้ยกเว้นการทดสอบและประเมินสมรรถนะทางวิชาชีพครู ตามข้อ (๔) (ก) (๒)
แก่ผู้สำเร็จการศึกษา หรืออยู่ระหว่างศึกษาในหลักสูตรปริญญาทางการศึกษา หรือเทียบเท่า
หรือปริญญาอื่น ซึ่งเข้าศึกษาในปีการศึกษา ๒๕๖๒ ถึงปีการศึกษา ๒๕๖๕

ข้อ ๒๓ การดำเนินการของคณะกรรมการ ตามข้อ ๑๑ ให้เป็นไปตามประกาศคณะกรรมการ
อำนวยการทดสอบเพื่อขอรับใบอนุญาตประกอบวิชาชีพครู เรื่อง หลักเกณฑ์การเทียบเคียงผลการทดสอบ

และประเมินสมรรถนะทางวิชาชีพครู ด้านความรู้และประสบการณ์วิชาชีพ ตามมาตรฐานวิชาชีพครู
ประจำปี พ.ศ. ๒๕๖๓ - ๒๕๖๕ จนกว่าจะมีการออกประกาศคณะอนุกรรมการ ตามข้อ ๑๑

ข้อ ๒๔ การดำเนินการของคณะอนุกรรมการตามข้อ ๑๔ และข้อ ๑๕ ให้เป็นไปตาม
ประกาศคณะอนุกรรมการอำนวยการทดสอบเพื่อขอรับใบอนุญาตประกอบวิชาชีพครู เรื่อง หลักเกณฑ์
วิธีการ และเครื่องมือทดสอบและประเมินสมรรถนะทางวิชาชีพครู ด้านการปฏิบัติงานและการปฏิบัติตน
ตามมาตรฐานวิชาชีพครู พ.ศ. ๒๕๖๔ จนกว่าจะมีการออกประกาศคณะอนุกรรมการ ตามข้อ ๑๔
และข้อ ๑๕

ประกาศ ณ วันที่ ๑๖ มีนาคม พ.ศ. ๒๕๖๖

ตรีนุช เทียนทอง

รัฐมนตรีว่าการกระทรวงศึกษาธิการ

ประธานกรรมการคุรุสภา

# อัตราค่าสมัครเข้ารับการทดสอบและประเมินสมรรถนะทางวิชาชีพครู

## ผู้เข้ารับการทดสอบและประเมิน
- ที่เป็นบุคคลที่มีสัญชาติไทย หรือบุคคลที่มีบัตรประจำตัวบุคคลซึ่งไม่มีสัญชาติไทย หรือบัตรประจำตัวบุคคลที่ไม่มีสถานะทางทะเบียน

## Table
|  | บาท |
| --- | --- |
| ๑.๑ วิชาครู | ๕๐๐ |
| ๑.๒ กลุ่มวิชา | ๕๐๐ |
| ๒. ผู้เข้ารับการทดสอบและประเมิน ที่เป็นบุคคลที่มีสัญชาติอื่นที่ไม่ใช่สัญชาติไทย |  |
| ๒.๑ วิชาครู | ๑,๐๐๐ |
| ๒.๒ กลุ่มวิชา | ๑,๐๐๐ |

## ๓. ค่าธรรมเนียมอื่น ๆ ที่เกี่ยวข้องกับการชำระเงินค่าสมัคร เช่น ค่าธรรมเนียมที่ธนาคารเรียกเก็บ (ถ้ามี)